text: Stórur flogbóltsdagur í høllini á Hálsi
text: #000001
text: Føroysku kvinnurnar skulu klokkan 16 royna at byggja á sigurin móti Georgia. Klokkan 19 bresta menninir hjá Føroyum og Lettlandi saman. Bæði mótstøðuliðini eru ovast styrkismett í bólkunum.
text: #000002
text: Nú verður talan um størri avbjóðing hjá føroyska kvinnulandsliðnum. Portugal er styrkismett ovast í bólkinum (Mynd: Sverri Egholm)
text: #000003
text: Í dag spæla føroysku A-landsliðini í flogbólti sínar seinastu heimadystir í hesari Silver League kappingini. Fyrst taka kvinnurnar móti Portugal, og síðani skulu menninir royna seg móti Lettlandi í høllini á Hálsi. Fyrri dysturin byrjar klokkan 16, og tann seinni fer í gongd klokkan 19.Kvinnurnar gjørdu bart mikukvøldið, tá tær eftir ógvuliga spennandi dyst móti Georgia vunnu 3-1. Nú er tað Portugal, sum er styrkismett ovast í bólkinum, ið vitjar. Portugal vann í vikuni 3-1 á Montenegro. Tað var Montenegro, sum vann greitt í Føroyum fyri einari viku síðani, so talan verður um stóra uppgávu hjá føroysku kvinnunum í dag.Hetta er seinasti heimadystur hjá kvinnunum í kappingini. Miðskeiðis í mánaðinum skulu tær spæla á útivølli móti øllum hinum trimum liðunum í bólkinum.Mótstøðuliðini hjá monnum eru eisini styrkismett ovast í bólkinum. Lettland verður ein stórur biti at svølgja og vann millum annað tveir dystir í EM-undankappingini í fjør. Menninir taptu báðar dystirnir móti Kýpros í vikuni. Teir hava nú tveir dystir eftir móti lettum í Silver League.Portalurin verður á staðnum í høllini á Hálsi við myndatólinum. Televarpið vísir báðar dystirnar á Rás1/tv.fo.Silver League í høllini á HálsiÍ dag, sunnudagin 04.0616.00: Føroyar - Portugal (Kvinnur)19.00: Føroyar - Lettland (Menn)Kunning frá FBF:Tey, sum ætla sær í høllina á Hálsi at hyggja eftir landsliðsflogbólti sunnudagin, eiga at hava í huga, at Tórshavn Marathon er sunnudagin, og tí eru vegir og tunlar stongdir í fleiri tímar. Fullfíggjað yvirlit sæst á heimasíðuni hjá Tórshavnar kommunu á : Flogbóltssamband Føroya
text: #000004